Ka 1867, Sarah Bellona Ferguson o ile a hudugela Brazil le lapa la gabo ba etšwa United States. Ka 1899, Sarah o ile a lemoga gore o hweditše therešo ka morago ga go bala dikgatišo tše di theilwego Beibeleng tšeo kgaetšedi ya gagwe a tlilego le tšona Brazil go tšwa United States. Ka ge a be a fišegela go bala, o ile a dira dipeeletšo tša Morokami wa Seisemane. A thabišitšwe ke molaetša wa Beibele, o ile a ngwalela Ngwanabo rena C. T. Russell gomme a itlhalosa e le “bohlatse bjo bo lego molaleng bja gore ga go na motho yo a lego kgole kudu go ka fihlelelwa ka molaetša wa Beibele.” 23 Ge e le Hanna, le yena ga se a ka a lebalwa. Jehofa o ile a mo šegofatša ka bana ba bangwe gomme a belegela Elikana bana ba bangwe ba bahlano. (1 Sam. 2:21) Lega go le bjalo, mohlomongwe tšhegofatšo e kgolo ya Hanna e be e le tswalano ya magareng ga gagwe le Tatagwe Jehofa, yeo e ilego ya matlafala kudu ge nywaga e dutše e eya. Eka le wena o ka diragalelwa ke se se swanago ge o dutše o ekiša tumelo ya Hanna.